CELEX: 62021CN0180
Language: sl
Date: 2021-03-23 00:00:00
Title: Zadeva C-180/21: Predlog za sprejetje predhodne odločbe, ki ga je vložilo Administrativen sad Blagoevgrad (Bolgarija) 23. marca 2021 – VS/Inspektor v Inspektorata kam Visshia sadeben savet

31.5.2021   
            
            
               SL
            
            
               Uradni list Evropske unije
            
            
               C 206/19
            
         
      Predlog za sprejetje predhodne odločbe, ki ga je vložilo Administrativen sad Blagoevgrad (Bolgarija) 23. marca 2021 – VS/Inspektor v Inspektorata kam Visshia sadeben savet
      (Zadeva C-180/21)
      (2021/C 206/24)
      Jezik postopka: bolgarščina
      
         Predložitveno sodišče
      
      Administrativen sad Blagoevgrad
      
         Stranki v postopku v glavni stvari
      
      
         Tožeča stranka: VS
      
         Tožena stranka: Inspektor v Inspektorata kam Visshia sadeben savet
      
         Vprašanja za predhodno odločanje
      
      
                  1.
               
               
                  Ali je treba člen 1(1) Direktive (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (1) razlagati tako, da so pri navedbi ciljev pojmi „preprečevanje, preiskovanje, odkrivanje ali pregon kaznivih dejanj“ našteti kot vidiki enega splošnega cilja?
               
            
                  2.
               
               
                  Ali se določbe Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (2) uporabljajo za državno tožilstvo Republike Bolgarije v položaju, ko je državno tožilstvo podatke o neki osebi, ki jih je zbralo v vlogi „upravljavca“ iz člena 3(8) Direktive 2016/680 in se nanašajo na tožilski spis, ki je bil v zvezi s to osebo odprt zaradi preveritve obstoja elementov kaznivega dejanja, pred sodiščem v vlogi stranke v civilnem postopku uporabilo v svojo obrambo tako, da je navedlo, da ti spisi obstajajo, oziroma tako, da je posredovalo vsebino teh spisov?
               
            
                  2.1
               
               
                  Če je treba na to vprašanje odgovoriti pritrdilno:
                  Ali je treba izraz „zakoniti interesi“ iz člena 6(1)(f) Uredbe 2016/679 razlagati tako, da zajema celotno ali delno razkritje podatkov o osebi, ki so bili zbrani v tožilskem spisu, ki je bil v zvezi s to osebo odprt za namene preprečevanja, preiskovanja, odkrivanja ali pregona kaznivih dejanj, če se to razkritje opravi v okviru obrambe upravljavca, ki nastopa v vlogi stranke v civilnem postopku, in da izključuje privolitev posameznika, na katerega se osebni podatki nanašajo?
               
            
         (1)  UL 2016, L 119, str. 89.
      
         (2)  UL 2016, L 119, str. 1.